יוסי תמיר

יוסף (יוסי) תמיר (נולד ב- 26 במרץ 1947) הוא מנכ"ל ג'וינט ישראל לשעבר. כיהן כפרופסור באוניברסיטה העברית. היה מנכ"ל המוסד לביטוח לאומי, מנכ"ל מכון מאיירס-ג'וינט-ברוקדייל וכן מילא תפקידי ניהול בכירים בג'וינט ישראל. תמיר נולד בירושלים. הוריו עלו מסוריה בשנות ה-20 של המאה ה-20 והוא גדל בירושלים ולמד בבית הספר הממלכתי דתי "מעלה". לתמיר אח ושתי אחיות. בשנת 1965 התגייס לצה"ל, שירת בחטיבת הצנחנים ושוחרר בדרגת רב-סמל. מנובמבר 1967 למד באוניברסיטה העברית לתואר בוגר בכלכלה ובסטטיסטיקה. בשנת 1970 למד לתואר מוסמך בכלכלה באוניברסיטה העברית ושימש כעוזר מחקר של פרופ' גור עופר במכון פאלק למחקר כלכלי. בין השנים 1971–1977 עבד באגף למחקר ותכנון במוסד לביטוח לאומי והיה בו חוקר בכיר. בשנת 1978 סיים לימודים לתואר בוגר במשפטים באוניברסיטה העברית ואת ההתמחות ביצע במשרד כרמלי-ארנון בירושלים. הוא חבר בלשכת עורכי הדין בישראל. משנת 1973 לימד באוניברסיטת בן-גוריון ויחד עם פרופ' מיכאל קרן, פרופ' ישראל לוסקי ופרופ' ניסן לויתן היה ממקימי המחלקה לכלכלה בה לימד עד שנת 1987. בשנים 1986–1991 היה סמנכ"ל מחקר ותכנון במוסד לביטוח לאומי וחבר מינהלת המוסד. בשנת 1989 נמנה עם משתתפי המחזור הראשון של תוכנית קרן וקסנר, במסגרתה קיבל תואר מוסמך במינהל ציבורי באוניברסיטת הרווארד בארצות הברית. בין השנים 1993–1998 היה מנכ"ל המוסד לביטוח לאומי. בשנים אלו ובהתאם למדיניות הרווחה של מדינת ישראל, הרחיב המוסד לביטוח הלאומי את פעילותו בתחום הקצבאות ואישר את מתן קצבאות הילדים למשפחות בחברה הערבית, והרחבת הקצבאות למשפחות חד הוריות. כמו כן פעל המוסד לביטוח לאומי באותן שנים לשיפור תהליכי הצמדת הקצבאות לשכר הממוצע. בשנת 2000 מונה לפרופסור חבר בבית הספר לעבודה סוציאלית של האוניברסיטה העברית, בו לימד עד 2014. מחקריו בתחום העבודה הסוציאלית עסקו במערכות ביטחון סוציאלי, עוני ואי שוויון, מדיניות רווחה וכלכלה ומודלים של שיתוף פעולה בין הממשלה וארגונים שאינם ממשלתיים. כתב מאמרים רבים בנושאים הקשורים לרווחה ולביטחון סוציאלי שהתפרסמו בכתבי עת בארץ ובעולם. בין השאר יצא לאור ספרו "רווחה מתקתקת", העוסק במדיניות הרווחה בישראל. חבר בדירקטוריונים שונים והיה יושב ראש וחבר במספר רב של ועדות ציבוריות. בין השאר כיהן כחבר בוועדה הציבורית לבחינת גיל הפרישה בראשות השופטת (בדימוס) שושנה נתניהו בשנת 1997, כחבר בוועדה לרפורמה במיסוי הישיר בראשות אבי בן-בסט בשנת 1999, כיו"ר הוועדה לרפורמה בתעסוקה בשנים 2000–2005, כחבר הוועדה לבחינת הרפואה הציבורית ומעמד הרופא בה בראשות עדי אמוראי בשנת 2001, חבר הוועדה לבחינת זכויות הנכים בראשות השופט אפרים לרון בשנת 2002 וחבר הוועדה הציבורית לבחינת זכאות לסיוע מאגפי השיקום בראשות השופט (בדימוס) אורי גורן בשנת 2009. תמיר זכה בשני פרסים אקדמיים – פרס ע"ש י. קנב למחקר בתחום הרווחה והביטחון הסוציאלי לשנת 1983 ופרס ISSA – הארגון הבינלאומי לביטחון סוציאלי על תרומה למחקר בתחום הביטוח הסוציאלי לשנת 2000. תמיר נשוי לברוריה כרמון ואב לארבעה ילדים. בשנים 1992–1993 ניהל את מכון מאיירס-ג'וינט-ברוקדייל. בתקופת ניהולו הרחיב המכון את מחקריו ועיסוקיו מעבר לגרנטולוגיה ולבריאות ועסק גם בילדים בסיכון ובעולים חדשים. בשנים 1998–2005 היה מנכ"ל אשלים – העמותה לפיתוח ותכנון שירותים למען ילדים ובני נוער בסיכון ולמשפחותיהם שהוקמה בשיתוף ג'וינט ישראל וממשלת ישראל. בתפקיד מנכ"ל אשלים קידם את התפיסה ההוליסטית ששמה דגש על הסתכלות על הילדים ומשפחותיהם כמקשה אחת וכן את התפיסה הטיפולית המדגישה את המרכיב הקהילתי כמוקד התערבות מרכזי. בשנים 2005–2012 עמד בראש תב"ת – תנופה בתעסוקה, פרויקט שהוא יוזמה משותפת של ג'וינט ישראל וממשלת ישראל במטרה לתת מענה לעוני בישראל ולקדם מוביליות חברתיות באמצעות פיתוח וקידום תוכניות תעסוקה לאוכלוסיות חלשות. תב"ת הוקמה כדי לתת מענה בעקבות השינוי האידאולוגי שחל במדיניות הממשלה – עידוד יציאה לשוק העבודה של אוכלוסיות שלא משתתפות בשוק העבודה (כמו חרדים, מיעוטים ואנשים עם מוגבלות), על פני מתן קצבאות. בשנים 2012–2014 היה מנכ"ל אשל – האגודה לתכנון ופיתוח שירותים למען הזקן בישראל. אחד מן התחומים עליהם הושם הדגש בשנים אלו הוא גישת הטיפול המשולב – גישה שפותחה כמענה לתופעת פיצול השירותים הניתנים לזקנים ומקשה עליהם לקבל את הטיפול המתאים. תחת ניהולו התמקדה אשל הפיתוח תוכניות להתמודדות עם מצוקת הבדידות של אנשים זקנים, בפיתוח תוכניות למניעת אלימות ובהרחבת התוכניות לניצולי שואה. בשנת 2014 מונה למנכ"ל ג'וינט ישראל עד שהוחלף על ידי ד"ר סיגל שלח. עם חביב יעקב, "רמת החיים וגודל המשפחה" רבעון לכלכלה 82, ספטמבר 1974 "שינויים במערכת דמי הביטוח הלאומי", רבעון לכלכה 83, דצמבר 1974 עם גבאי יוסף, "אומדן התחולה הדיפרנציאלית של מס ערך מוסף" עיונים בכלכלה, מכון פאלק למחקר כלכלי ישראל, 1976 "אלטרנטיבות לקיצוץ בתשלומי העברה והתפלגות ההכנסה", רבעון לכלכלה 94, ספטמבר 1977 "שינויים בדפוסי העוני באוכלוסיית השכירים בישראל", המוסד לביטוח לאומי, האגף למחקר ותכנון, מחקר מס' 18, ירושלים 1977  עם אחדות לאה וגבע יהודה, "השינויים בדפוסי העוני בישראל בין השנים 1968–1975 לאור התפתחות המערכת להבטחת הכנסה", המוסד לביטוח לאומי, האגף למחקר ותכנון, מחקר מס' 22, ירושלים, אוגוסט 1979 "שינויים בדפוסי העוני באוכלוסיית השכירים בישראל 1977-1969; מגמות כלכליות", ביטחון סוציאלי 18–19, דצמבר 1979 עם יניב גדעון, "היעדרות מן העבודה, שעות נוספות ושבוע העבודה הקצר", המוסד לביטוח לאומי, האגף למחקר ותכנון, מחקר מס' 28, ירושלים, ינואר 1983 עם דורון אברהם ושמאי נירה, "מדיניות הבטחת הכנסה מנקודת ראות המשפחה - מחקר משווה של שמונה ארצות", ביטחון סוציאלי 24, פברואר 1983 עם יניב גדעון "דמי אבטלה כמענק חד-פעמי; אליה וקוץ בה", רבעון לכלכלה 124, מרץ 1985 עם דורון אברהם ובהשתתפות חיים אדלר, "מדיניות חברתית כלפי משפחות הורים עובדים עם ילדים בגיל הרך", השירותים החברתיים בישראל 87–1986 בעריכת יעקב קופ עם אחדות לאה, "מצבה הכלכלי של אוכלוסיית הקשישים; מחקר השוואתי של שבע מדינות" ביטחון סוציאלי 28, אפריל 1986 "במלאת ששים שנה ל- ISSA - מהות הארגון ופעולתו", ביטחון סוציאלי 31, פברואר 1988 עם כהן שלמה, "תפקיד המחקר בקביעת המדיניות בתחום הביטחון הסוציאלי, תאוריה ויישום בניסיון הישראלי", ביטחון סוציאלי 32, אוקטובר 1988 עם יעקב חביב וחיים פקטור "מבט מעודכן על השלכות העלייה על עלויות וצרכים בשירותי רווחה נבחרים" רבעון לכלכלה 3, אוקטובר 1993 "מגמות כלכליות - חלוקת הכנסות והתפתחות בקצבאות ילדים" השלכות מצוקה כלכלית על ילדים בישראל, המועצה הלאומית לשלום הילד, אפריל 1994 "מאפיינים סוציו-כלכליים ותמותת קשישים בישראל"; עורכים: דב פרידלנדר ויוסי תמיר, ג'וינט-מכון ברוקדייל לגרונטולוגיה והתפתחות אדם וחברה והאוניברסיטה העברית בירושלים המחלקה לדמוגרפיה - אוקטובר 1994 "ילדים, ילדות וזכויות הילד", עורכים- אורחים: אשר בן אריה ויוסי תמיר, ביטחון סוציאלי 63, דצמבר 2002 "שיתוף מלכרי"ם והממשלה בייזום ופיתוח שירותים כמנוף לשינוי מדיניות", הרצאה לזכרו של ארני פינס, בית הספר לעבודה סוציאלית ע"ש פאול ברוואלד, אפריל 2003 עם זוהר נוימן, "סוגיות ביישום האימוץ הבין-ארצי בישראל", נייר מדיניות. בית הספר לעבודה סוציאלית ולרווחה חברתית. מרץ 2005 עם זוהר נוימן, "מסוגלות תעסוקתית ועידוד תעסוקה: השלכות למציאות הישראלית", נייר עמדה, בית הספר לעבודה סוציאלית ולרווחה חברתית, דצמבר 2007 "התעסוקה במגזר החרדי", פורום קיסריה להתוויית מדיניות כלכלית לאומית, יוני 2010 עם אברהם יוסף, "חלופות לעובדים זרים בסיעוד", ביטחון סוציאלי 88, אפריל 2012 עם אבנימלך מוריה, "רווחה מתקתקת – הכלכלה והפוליטיקה של הרווחה בישראל", הוצאת הקיבוץ המאוחד, קו אדום, 2002. With Abraham Doron and Nira Shammai, “Maintaining the Standard of Living of Families in Israel under Conditions of Inflation”. International Social Security Review 1, Geneva, 1982. With Nira Shammai, “Health Financing: Developments and Perspectives”. International Social Security Review, March 1991. With Lea Achdut, “The Relationships between Social Security and Taxation: The Main Issues”. In Social Security and Taxation, Studies and Research 13, International Social Security Association, Geneva, 1979. With Abraham Doron and Nira Shammai, an Israeli research team participating in Alfred J. Kahn and Sheila B. Kamerman (eds.), Income Transfers for Families and Children: An Eight-Country Study, Temple University Press, Philadelphia, 1983. With Abraham Doron and the participation of Haim Adler, “Social Policy towards Working Parent Families with Infants”. In Yaacov Kop (ed.), Israel’s Social Services 1986-87, pp. 247-273, 1987. With Shlomo Cohen, “The Role of Research in Social Security Policy Making: Theory and Application to the Israeli Experience”. In The Role of Research in Social Security, Studies and Research 25, International Social Security Association, Geneva, 1988. With Lea Achdut, “Retirement and Well-Being among the Elderly”, in Timothy M. Smeeding, Michael O’Higgins and Lee Rainwater (eds.), Poverty, Inequality and Income Distribution in Comparative Perspective, ch. 5, Luxembourg Income Study (LIS), Harvester Wheatsheaf, London, 1990. With Lea Achdut, “The Status of Women in Social Security with Special Emphasis on Long-Term Benefits: The Israeli Experience”. In Equal Treatment in Social Security, Studies and Research 27, International Social Security Association, Geneva, 1988. With Lea Achdut, “Current Problems and Issues Related to the Financing of Social Security Long-Term Benefits: National Experience of Israel”. In Methods of Financing Social Security with Special Reference to Long-Term Benefits. International Social Security Association, Geneva, 1989. “Survivors’ Benefits in the Social Security System in Israel”. In Survivors’ Benefits in a Changing World, Studies and Research 31, International Social Security Association, Geneva, 1991. With N. Shamai, 1992. “The Financing of the Health System in Israel: Recent Developments and Future Perspectives” in Cost Control for Quality of Care: Meeting the Challenge of Health System Financing (Studies and Research no.32), International Social Security Association. Geneva With Jack Habib, “Jewish Elderly in Israel: Sociodemographic and Socioeconomic Characteristics”. In Z. Harel, D. Biegel and D. Guttman (eds.), Jewish Aged: Diversity, Programs and Services, Springer Publishing Co., New York, 1994. “Forty Years of Social Security in Israel”. In International Examination of Medical-Legal Aspects of Work Injuries. Edited by Elizabeth H. Yates and John F. Burton, Jr. The Scarecrow Press, Inc. Lanham, Md. & London, 1998. With Jack Habib, “Equivalence Scale for Family Size: Findings from Israel Data”. The National Insurance Institute, Discussion Paper No. 1, Jerusalem, 1974. With Gideon Yaniv, “The Optimal Linear Income-Tax: A Note on Unemployment Compensation”. The National Insurance Institute’ Discussion Paper No. 19, Jerusalem, 1977. With Gideon Yaniv, “Absenteeism, Overtime, and the Compressed Work Week”. The National Insurance Institute, Discussion Paper No. 28, Jerusalem, 1983. With Abraham Doron and Nira Shammai, The Israeli Income Maintenance System: Programs and Issues in the 1980s. The National Insurance Institute, Jerusalem, January 1984. With Lea Achdut, “Retirement and Well-Being of the Retired and Non-Retired Elderly: A Study of Seven Countries”. Luxembourg Income Study (LIS), Working Paper Series No. 5, June 1985. "Interface Between Economics and Programs for Children in Israel". Prepared for Israel-Finland Bi-national Conference n "The Situation of Young Children in Modern Families in Israel and Finland: Current Issues for Research and Social Policy. Jerusalem, April 1992. With Jack Habib, Trends in Socioeconomic Patterns of Aging and Related Research Trends. Prepared for XVth Congress of the International Association of Gerontology, Budapest, Hungary, July 1993. מדיה וקבצים בנושא יוסי תמיר בוויקישיתוף מנכ"ל חדש בג'וינט ישראל (אורכב 12.02.2015 בארכיון Wayback Machine) באתר ג'וינט ישראל אורי פולק, החרדים מצליחים יותר, באתר המרכז לטכנולוגיה חינוכית טלי חרותי-סובר, "כל כך אצה לנו הדרך, שיישמנו רק חלק מהמודל", באתר TheMarker‏, 7 בפברואר 2016 יוסי תמיר (1947-), דף שער בספרייה הלאומית